| חברות שמירה - מי צריך את זה?
חברות שמירה - מי צריך את זה?
המציאות בעולם המודרני בכלל ובישראל בפרט, מביאה לצורך רב בשירותי אבטחה. אם בעבר עסקים ומוסדות גדולים העסיקו וטיפחו את מערך האבטחה שלהם בעצמם, ועסקים קטנים רק לעתים רחוקות נזקקו לשירותי אבטחה, הרי שכיום המצב שונה. עם לקוחותיהן של חברות שמירה נמנים עסקים וארגונים קטנים ובינוניים, אשר אינם מחזיקים מערך אבטחה פרטי ומעוניינים בשירותי אבטחה ושמירה. כמו כן, עקב המודעות ההולכת וגוברת לצורך בשמירה הולמת דואגים אנשים המקיימים אירועים שונים להפעלת סדרי אבטחה קצרי מועד. חברות השמירה, בעצם, מאפשרות ללקוחות פרטיים, עסקיים ומוסדיים ליהנות משירותי אבטחה, ללא התחייבות מעבר למצוין בחוזה ההתקשרות בינם לחברה. בנוסף, ישנה בשנים האחרונות מגמה של חברות וארגונים גדולים, אשר פונים לחברות שמירה קבלניות, במטרה לחסוך מעצמן את ההתעסקות היום- יומית עם מערך האבטחה הכולל את המאבטחים עצמם ושירותי האבטחה המשלימים כמו מצלמות אבטחה. הדבר מאפשר חיסכון גדול בזמן, בטרחה ובמשאבים. כל שעל החברה לעשות הוא לשכור את שירותיה של חברת שמירה, וזו כבר דואגת לספק את כוח האדם, וכן דואגת להכשרתו, לציודו ולתנאי העסקתו.
נושא חברות השמירה עלה לכותרות בשנים האחרונות, בין השאר בשל תנאי העסקה בלתי הולמים וניצול קשה של שומרים. חברות שמירה רבות נמנעו מלספק לעובדיהן שכר מינימום, ולעתים אף לא העניקו להם תנאים מינימאליים הדרושים על מנת שיוכלו לבצע את מלאכתם כראוי. נושא זה עלה לדיון פעמים רבות, הן בזירה הציבורית והתקשורתית והן במסגרת הרשות המחוקקת. לכאורה, הפקדת תחום השמירה בידי גורם חיצוני מוציאה את האחריות על הנושא מידי שוכרי השירות. ישנן חברות קבלן המספקות שירותי ניקיון בנוסף לשירותי השמירה. עם זאת, ישנה חשיבות רבה לבחירת חברות שמירה אשר שומרות על זכויות עובדיהן, גם אם האחריות לחוקיות תנאי העסקת השומרים אינה חלה על הלקוח. מעבר לחובה המוסרית, שלא לתת את היד לניצול, אין זה מן הנמנע שלתנאי העסקתם של השומרים תהה השפעה מוחשית על תפקודם ועל טיב השירות אותו הם מספקים. תנאים נוספים שמומלץ לתת עליהם את הדעת כוללים:  מחסה הולם - אם השומר ניצב בחוץ, יש לספק לו מחסה מן השמש בקיץ ומן הגשם בחורף. כמו כן, כדאי לוודא כי חברות השמירה מספקות לשומרים ציוד מתאים, כגון מדי קיץ או מדי חורף.  במידה ואין הכרח שהשומר יעמוד במשך כל השמירה, מומלץ לספק לו כיסא בו יוכל לתת מנוחה לרגליו מדי פעם.  יש לאפשר לשומר הפסקות מסודרות כדי שיוכל לאכול, לשתות ולהתפנות. אם לא ניתן לאפשר להותיר את המקום ללא שמירה כלל, יש להגיע להסדר הולם עם חברת השמירה. לסיכום, חברות שמירה הינן חלק חיוני בפעילותם של עסקים ומוסדות בארץ. השומרים מסייעים בשמירה על הסדר, במניעת גניבות ובהגנה. השימוש בשירותיהן של חברות שמירה מאפשר לנו להפקיד את הטיפול בנושא השמירה בידי מומחים המוכשרים לכך. עם זאת, עלינו לבחור בקפידה את החברה שאת שירותיה שוכרים ולעשות את המיטב על מנת להעניק לשומרים את התנאים המתאימים לבצע את תפקידם. אחרי הכול, כדאי לשמור על השומרים - הם שומרים עלינו.